Diari Oficial de la Generalitat Valenciana


Sumari del DOGV 7085, del 08-08-2013 (2013/7859)

RESOLUCIÓ de 5 de juliol de 2013, del president de l'Institut Valencià de Competitivitat Empresarial (IVACE), per la qual es modifica la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7859


Data del document
:   05-07-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de juliol de 2013, del president de l'Institut Valencià de Competitivitat Empresarial (IVACE), per la qual es modifica la Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011. [2013/7859]  
La Resolució d'11 de març de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011 (DOCV 6230, 22.03.2010) establix en l'article 11, Obligacions dels beneficiaris, apartat b) Justificació de la realització del projecte, que «quant al període subvencionable de gastos i pagaments només seran tinguts en consideració els compresos en les dates indicades a continuació, sense perjuí d'allò que s'ha establit per als projectes plurianuals.  
- Justificants de gasto: Per a l'anualitat 2010 fins al 31 de desembre de 2010 i per als presentats a la de 2011 fins al 30 de novembre d'eixe mateix any.  
- Justificants de pagament: fins al termini de justificació establit per a cada anualitat en l'apartat b.1), amb les excepcions que per als documents de cotització a la Seguretat Social o a la Hisenda Pública puguen establir-se en el Manual de Justificació.»  
Després de la verificació dels projectes s'ha observat que els gastos d'auditoria per a l'elaboració de l'informe de revisió del compte justificatiu de la subvenció per auditor o empresa auditora externa inscrita en el Registre Oficial d'Auditors de Comptes, previst com a cost subvencionable per a les actuacions 2 i 4 de la convocatòria, no podrien ser objecte de suport quan el projecte haja finalitzat en la data límit de validesa de justificants de gasto. En tals casos, resulta impossible la realització de les auditories, la qual cosa obligaria a minorar en el dit cost la majoria dels expedients corresponents a les esmentades actuacions.   
  
En virtut del que antecedix, i de conformitat amb allò que disposa l'article 1.4 de l'Orde de la Conselleria d'Empresa, Universitat i Ciència de 12 de desembre de 2006, resolc:  
  
Article únic  
Es modifica la Resolució d'11 de març de 2010 del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del II Pla de Competitivitat de l'Empresa Valenciana (PCEV) per als exercicis 2010 i 2011, i s'afegix un últim paràgraf a l'apartat b.2.2) de l'article 11. Obligacions dels beneficiaris, en els termes següents:  
«- Excepcionalment en les actuacions 2 i 4 s'acceptarà el justificant de gasto de l'informe de revisió del compte justificatiu de la subvenció per auditor, o empresa auditora externa inscrita en el Registre Oficial d'Auditors de Comptes, emés en data igual o anterior a la del termini de justificació del projecte objecte de l'informe.»  
  
DISPOSICIÓ FINAL  
  
Única  
La present resolució entrarà en vigor el dia de la seua data.  
  
València, 5 de juliol de 2013. El president de l'Institut Valencià de Competitivitat Empresarial (IVACE): Máximo Buch Torralva.